ગુજરાતમાં પાટીદાર અનામત આંદોલન ચલાવી રહેલા પાસના કન્વીનર અને યુવા અગ્રણી હાર્દિક પટેલ સામે સુરતમાં ઉશ્કેરણીજનક ભાષણના મામલે રાજદ્રોહનો ગુનો દાખલ કરવામાં આવ્યો હતો. આ મામલે ગુજરાત હાઈકોર્ટમાં અપીલ કરીને રાજદ્રોહની કલમ દૂર કરવાની માંંગણી કરાઈ હતી. જેમાં હાઈકોર્ટે તેમની માંગણી માન્ય રાખી ન હતી. જેથી હાર્દિક પટેલ તરફથી પૂર્વ કેન્દ્રીય મંત્રી અને સુપ્રીમ કોર્ટના વરિષ્ઠ વકીલ કપીલ સિબ્બલને રોકવામાં આવ્યા હતા. સિબ્બલ મારફત સુપ્રીમ કોર્ટમાં હાર્દિક પટેલ સામે લગાવાયેલી રાજદ્રોહની કલમ દૂર કરવા માટે પિટિશન કરવામાં આવી હતી.